Mandy Moore & Kumail Nanjiani Bintangi Spin-Off ‘Insidious’
Blumhouse dan Screen Gems kini sedang membangunkan ansuran terbaru francais seram blockbuster Insidious, lapor Deadline.  Filem yang bertajuk Thread: An Insidious Tale, akan dibintangi pelakon This is Us, Mandy Moore dan juga bintang Eternals, Kumail Nanjiani.  Projek itu diumumkan susulan tayangan filem akan datang, Insidous: The Red Door pada 7 Julai ini.  Thread: An Insidious Tale akan diarahkan dan ditulis oleh pencipta Moon Knight Jeremy Slater, dengan James Wan berkhidmat sebagai penerbit menerusi syarikat produksinya, Atomic Monster. Spin-off seram itu akan menampilkan Nanjiani dan Moore sebagai pasangan suami isteri, “yang telah membaca mantra untuk mengembara ke masa lalu, supaya mereka dapat mengelakkan kematian anak perempuan mereka. Akibatnya, tentu saja, terbukti teruk.” yang telah membaca mantra untuk mengembara ke masa lalu, supaya mereka dapat mengelakkan kematian anak perempuan mereka. Akibatnya, tentu saja, terbukti teruk.” Francais bermula dengan Insidious tahun 2011, yang diarahkan oleh James Wan. Ia merupakan satu kejayaan besar, memperoleh ulasan yang secara umumnya positif daripada pengkritik dan penonton. Kejayaannya bukan sahaja membantu menghidupkan semula kerjaya Wan dan penulis Leigh Whannell, tetapi juga membawa Blumhouse Productions ke tahap yang lebih tinggi.